Μαξ Άρθουρ Μακώλιφ

Ο Μάικλ ΜακΏλιφ, επίσης γνωστός ως Μαξ Άρθουρ Μακώλιφ (10 Σεπτεμβρίου 1841 − 15 Μαρτίου 1913), ήταν ανώτερος Σιχ-Βρετανός διοικητής, παραγωγικός μελετητής και συγγραφέας. Ο Μακώλιφ είναι γνωστός για τη μετάφραση των Σιχ ιερών κειμένων και της ιστορίας του Σιχισμού στην αγγλική γλώσσα.

 Ο Μακώλιφ γεννήθηκε στο Νιούκαστλ Γουέστ της κομητείας του Λίμερικ στις 10 Σεπτεμβρίου 1841. Σπούδασε στη Σχολή του Νιούκαστλ στην πόλη Λίμερικ και στο Πανεπιστήμιο Σπρίνγκφιλντ. Μεταξύ 1857 και 1863 φοίτησε στο Queen's College Galway, λαμβάνοντας υποτροφίες στο Τμήμα Λογοτεχνίας και Σχολής Τεχνών για τις χρονιές 1857–58, 1858–59 και 1859–60. Το 1860, πήρε δίπλωμα B.A. (πτυχίο ελευθέρων τεχνών, με έμφαση στις κοινωνικές επιστήμες, τις γλώσσες και τις ανθρωπιστικές επιστήμες) με άριστα στις Σύγχρονες Γλώσσες. Απέκτησε υποτροφία στα Αρχαία Κλασικά για τη χρονιά 1860-61 και υποτροφία στις Σύγχρονες Γλώσσες και Ιστορία για τη χρονιά 1861-62. Επίσης, εργάστηκε ως Γραμματέας στο τμήμα Λογοτεχνίας και Κοινωνικής Συζήτησης του Πανεπιστημίου την χρονική περίοδο 1860–61. Ο Μακώλιφ εισήλθε στην Ινδική Δημόσια Υπηρεσία το 1862 και έφτασε στο Παντζάμπ τον Φεβρουάριο του 1864. Διορίστηκε Αναπληρωτής Επίτροπος του Παντζάμπ το 1882 και Διαιρετικός Δικαστής το 1884. Συνταξιοδοτήθηκε από την Ινδική Δημόσια Υπηρεσία το 1893. Ο Μακώλιφ ήταν αυτός ο οποίος απέδωσε στην αγγλική γλώσσα τα ιερά κείμενα του Σιχισμού, το Γκουρού Γκραντ Σαχίμπ, ενώ έγραψε επίσης το The Sikh Religion: its Gurus, Sacred Writings and Authors (έξι τόμοι, έκδοση από Oxford University Press το 1909). Σε αυτά του τα έργα δέχθηκε βοήθεια από τον Πρατάπ Σινγκ Τζιάνι, έναν Σιχ μελετητή, όπως και από τον δια βίου φίλο του, Καν Σινγκ Νάμπα, ο οποίος τον βοήθησε στη μελέτη των ιερών κειμένων των Σιχ και την πρώιμη ιστορία του Σιχισμού. Χαίρει μεγάλης εκτίμησης στη Σιχ κοινωνία για το έργο του να μεταφράσει τα ιερά κείμενα του Σιχισμού. Σε μία διάλεξη κατά τη διάρκεια της ετήσιας συνόδου του κινήματος Σινγκ Σαμπά, ο Μακώλιφ διακήρυξε πως το Γκουρού Γκραντ Σαχίμπ ήταν απαράμιλλο ως βιβλίο για ιερά διδάγματα.Τη δεκαετία του 1860, ασπάστηκε τον Σιχισμό, μια πράξη για την οποία υποτιμήθηκε από τους Βρετανούς συναδέλφους του αφού είχε «γίνει Σιχ».Το 1882, του απονεμήθηκε ο βαθμός M.A. (επίτιμος) από το πανεπιστήμιο στο οποίο σπούδασε. Ο Μακώλιφ πέθανε στο σπίτι του στο Λονδίνο στις 15 Μαρτίου 1913. Ο προσωπικός του βοηθός έγραψε στα απομνημονεύματά του πως δέκα λεπτά πριν πεθάνει στο κρεβάτι του, ο Μακώλιφ απάγγειλε την πρωινή Σιχ προσευχή, Τζαπτζί Σαχίμπ. The Sikh Religion: its Gurus, Sacred Writings and Authors - Τόμος I (1909) The Sikh Religion: its Gurus, Sacred Writings and Authors - Τόμος II (1909) The Sikh Religion: its Gurus, Sacred Writings and Authors - Τόμος III (1909) The Sikh Religion: its Gurus, Sacred Writings and Authors - Τόμος IV (1909) The Sikh Religion: its Gurus, Sacred Writings and Authors - Τόμος V (1909) The Sikh Religion: its Gurus, Sacred Writings and Authors - Τόμος VI (1909) The Sikh Religion, Τόμος 1 Max Arthur Macauliffe – He Introduced Sikhi to the English-Speaking West Έργα του Μαξ Άρθουρ Μακώλιφ ή σχετικά με αυτόν στο Internet Archive Έργα του Μαξ Άρθουρ Μακώλιφ στο LibriVox - βιβλία κοινού κτήματος σε ηχητική μορφή (audiobooks)